Tjela indvodzana yakho kutsi kuyemukeleka kutsi umuntfu ehluke kulabanye. Uma ngabe bangani bakhe bamcindzetela kutsi abheme, indvodzana yakho ifanele kutsi ifinyelele esivumelwaneni nabo kutsi umuntfu ngamunye unelilungelo lekuba nemacophelo akhe yedvwa lawenta ngekutikhetsela ngekwelwati lanalo nekutsi afanele ahlonishwe. "Ya, ngimlayile make ngamtsatsela lokwemali bekangafuni kungipha ngisho lilandi lodvwa leli nangitsi ngicela imali yekutijabulisa nami esikolweni. Bekacabanga kutsi uhlakaniphile kantsi ukhe phasi washiya eludziweni. Nami ngihlakaniphe kwendlula yena. Ucabanga make kutsi bengingaboni kwekutsi nakahleti nalendvodza yakhe kuhlalwa ngeligama lami Nakafika kimi atente umuntfu longitsandza ngaleyo ndlela. Kantsi uyangiyenga. Futsi sekumahlandla lamanyeti phela lobabe alinga kungicosha lapha emtini wakhe, lamuhla-ke ngitihambele mine ngingakacoshwa nguye. Ngitawubona kutsi batewusala baphila siphi kulomuti wabo ngobe bebaphila ngami. Bebangisebentisa kube sengatsi ngisiboshwa. Ngitawubona kutsi nyalo batawubangela bani umsindvo ngobe angisekho emtini wabo. Phela kube ngichubekile nekuhlala kulomuti wabo, angingabati kutsi bengitawuchwala ngisasemncane ngendlela bebanginika imisebenti leminyenti ngakhona. Ya, nyalo balayeke-nje mbamba. Mine ngitawube sengitihlalele endlini letsi mine lamuhla lesikhatsi bona bakhungatsekile, bangati kutsi benteni nasekunje," ahleke yedvwana aze atishaye sifuba?